
1 straipsnis. Kodekso papildymas 1882 straipsniu
Papildyti Kodeksą 1882 straipsniu:
„1882 straipsnis. Lietuvos Respublikos Vyriausybės nustatytų prekių ir paslaugų kainų ar kainodaros taisyklių nesilaikymas karo padėties metu
1. Lietuvos Respublikos Vyriausybės nustatytų prekių ir paslaugų kainų ar kainodaros taisyklių nesilaikymas karo padėties metu
užtraukia baudą asmenims nuo trijų šimtų iki vieno tūkstančio trijų šimtų eurų ir juridinių asmenų vadovams ar kitiems atsakingiems asmenims – nuo vieno tūkstančio iki trijų tūkstančių eurų.
2. Šio straipsnio 1 dalyje numatytas administracinis nusižengimas, padarytas pakartotinai,
užtraukia baudą asmenims nuo šešių šimtų iki dviejų tūkstančių šešių šimtų eurų ir juridinių asmenų vadovams ar kitiems atsakingiems asmenims – nuo dviejų tūkstančių iki šešių tūkstančių eurų.“

2 straipsnis. 505 straipsnio pakeitimas
Pakeisti 505 straipsnio 1 dalį ir ją išdėstyti taip:
„1. Kliudymas įstatymų įgaliotiems pareigūnams įgyvendinti jų veiklą reglamentuojančiuose įstatymuose jiems nustatytas teises ar atlikti jiems pavestas pareigas, šių pareigūnų teisėtų nurodymų ir reikalavimų, taip pat valstybės pareigūnų ar kolegialių institucijų sprendimų (nutarimų) nevykdymas ar netinkamas vykdymas (pareigūnų neįleidimas į tikrinamas teritorijas, patalpas (išskyrus žmogaus būstą) ar kitus objektus, nepateikimas pareigūnams informacijos, duomenų ar dokumentų arba klaidingų ar tikrovės neatitinkančių informacijos ar duomenų pateikimas, atsisakymas paaiškinti ar suteikti duomenis, dokumentų nuslėpimas, vengimas atvykti ir duoti paaiškinimus ir kt.), išskyrus šio kodekso 224 straipsnio 1 dalyje, 317, 318, 322, 5051, 506 straipsniuose nurodytus atvejus,
užtraukia baudą asmenims nuo aštuoniasdešimt iki septynių šimtų aštuoniasdešimt eurų ir juridinių asmenų vadovams ar kitiems atsakingiems asmenims – nuo trijų šimtų devyniasdešimt iki vieno tūkstančio devynių šimtų penkiasdešimt eurų.“

3 straipsnis. Kodekso papildymas 5051 straipsniu
Papildyti Kodeksą 5051 straipsniu:
„5051 straipsnis. Nurodymų užtikrinant ūkinės komercinės veiklos tęstinumą ar būtinųjų užduočių atlikimą nevykdymas ar netinkamas vykdymas, kliudymas įgaliotiems asmenims įgyvendinti jiems suteiktas teises ar atlikti nustatytas pareigas mobilizacijos ar karo padėties metu
1. Pagal Lietuvos Respublikos karo padėties įstatymą įgaliotų asmenų nurodymų užtikrinant ūkinės komercinės veiklos tęstinumą ar būtinųjų užduočių atlikimą nevykdymas ar netinkamas vykdymas, kliudymas įgyvendinti jiems suteiktas teises ar atlikti nustatytas pareigas mobilizacijos ar karo padėties metu
užtraukia baudą asmenims nuo dviejų šimtų iki vieno tūkstančio dviejų šimtų eurų ir juridinių asmenų vadovams ar kitiems atsakingiems asmenims – nuo vieno tūkstančio iki keturių tūkstančių eurų.
2. Šio straipsnio 1 dalyje numatytas administracinis nusižengimas, padarytas pakartotinai,
užtraukia baudą asmenims nuo šešių šimtų iki dviejų tūkstančių šešių šimtų eurų ir juridinių asmenų vadovams ar kitiems atsakingiems asmenims – nuo dviejų tūkstančių iki šešių tūkstančių eurų.“

4 straipsnis. Kodekso papildymas 5052 straipsniu
Papildyti Kodeksą 5052 straipsniu:
„5052 straipsnis. Ginkluotųjų pajėgų narių teisėtų nurodymų ar reikalavimų nevykdymas ar netinkamas vykdymas, kliudymas įgyvendinti jiems suteiktas teises ar atlikti nustatytas pareigas karo padėties metu
1. Ginkluotųjų pajėgų narių teisėtų nurodymų ar reikalavimų nevykdymas ar netinkamas vykdymas, kliudymas įgyvendinti jiems suteiktas teises ar atlikti nustatytas pareigas karo padėties metu
užtraukia baudą asmenims nuo dviejų šimtų iki vieno tūkstančio dviejų šimtų eurų.
2. Šio straipsnio 1 dalyje numatytas administracinis nusižengimas, padarytas pakartotinai,
užtraukia baudą asmenims nuo šešių šimtų iki dviejų tūkstančių šešių šimtų eurų.“


5 straipsnis. 517 straipsnio pakeitimas
Pakeisti 517 straipsnį ir jį išdėstyti taip:
„517 straipsnis. Valstybinių mobilizacinių užduočių, priimančiosios šalies paramos teikimo užduočių, mobilizacinių nurodymų nevykdymas arba netinkamas vykdymas
1. Valstybinių mobilizacinių užduočių, priimančiosios šalies paramos teikimo užduočių, mobilizacinių nurodymų ar nustatytos tvarkos rengiantis mobilizacijai ar priimančiosios šalies paramai teikti nevykdymas arba netinkamas vykdymas
užtraukia baudą juridinių asmenų vadovams ar kitiems atsakingiems asmenims nuo šešiasdešimt iki trijų šimtų eurų.
2. Šio straipsnio 1 dalyje numatytas administracinis nusižengimas, padarytas pakartotinai,
užtraukia baudą nuo trijų šimtų iki penkių šimtų aštuoniasdešimt eurų.
3. Valstybinių mobilizacinių užduočių, priimančiosios šalies paramos teikimo užduočių, mobilizacinių nurodymų nevykdymas arba netinkamas vykdymas mobilizacijos ar karo padėties metu
užtraukia baudą juridinių asmenų vadovams ar kitiems atsakingiems asmenims nuo vieno tūkstančio iki keturių tūkstančių eurų.
4. Šio straipsnio 3 dalyje numatytas administracinis nusižengimas, padarytas pakartotinai,
užtraukia baudą juridinių asmenų vadovams ar kitiems atsakingiems asmenims nuo dviejų tūkstančių iki šešių tūkstančių eurų.“ 

6 straipsnis. Kodekso papildymas 5171 straipsniu
Papildyti Kodeksą 5171 straipsniu:
„5171 straipsnis. Būtinųjų darbų ir būtinųjų užduočių nevykdymas ar netinkamas vykdymas mobilizacijos ar karo padėties metu
1. Paskirtų būtinųjų darbų neatlikimas ar netinkamas atlikimas mobilizacijos ar karo padėties metu
užtraukia baudą asmenims nuo dviejų šimtų iki vieno tūkstančio dviejų šimtų eurų.
2. Šio straipsnio 1 dalyje numatytas administracinis nusižengimas, padarytas pakartotinai,
užtraukia baudą asmenims nuo šešių šimtų iki dviejų tūkstančių šešių šimtų eurų.
3. Paskirtų būtinųjų užduočių nevykdymas ar netinkamas vykdymas mobilizacijos ar karo padėties metu
užtraukia baudą asmenims nuo dviejų šimtų iki vieno tūkstančio dviejų šimtų eurų ir juridinių asmenų vadovams ar kitiems atsakingiems asmenims – nuo vieno tūkstančio iki keturių tūkstančių eurų.
4. Šio straipsnio 3 dalyje numatytas administracinis nusižengimas, padarytas pakartotinai,
užtraukia baudą asmenims nuo šešių šimtų iki dviejų tūkstančių šešių šimtų eurų ir juridinių asmenų vadovams ar kitiems atsakingiems asmenims – nuo dviejų tūkstančių iki šešių tūkstančių eurų.“

7 straipsnis. Kodekso papildymas 5172 straipsniu
Papildyti Kodeksą 5172 straipsniu:
„5172 straipsnis. Reikalavimo užtikrinti ūkinės komercinės veiklos tęstinumą nevykdymas ar netinkamas vykdymas mobilizacijos ar karo padėties metu
1. Reikalavimo užtikrinti į Lietuvos Respublikos Vyriausybės patvirtintą sąrašą įtrauktų ūkio subjektų veiklos tęstinumą nevykdymas ar netinkamas vykdymas mobilizacijos ar karo padėties metu
užtraukia baudą asmenims nuo dviejų šimtų iki vieno tūkstančio dviejų šimtų eurų ir juridinių asmenų vadovams ar kitiems atsakingiems asmenims – nuo vieno tūkstančio iki keturių tūkstančių eurų.
2. Šio straipsnio 1 dalyje numatytas administracinis nusižengimas, padarytas pakartotinai,
užtraukia baudą asmenims nuo šešių šimtų iki dviejų tūkstančių šešių šimtų eurų ir juridinių asmenų vadovams ar kitiems atsakingiems asmenims – nuo dviejų tūkstančių iki šešių tūkstančių eurų.“

8 straipsnis. Kodekso papildymas 5173 straipsniu
Papildyti Kodeksą 5173 straipsniu:
„5173 straipsnis. Valstybės tarnautojo ar darbuotojo neatvykimas į darbą, nebuvimas darbe, atsisakymas dirbti ar netinkamas funkcijų atlikimas mobilizacijos ar karo padėties metu
1. Valstybės tarnautojo ar darbuotojo, atliekančio funkcijas, kurios reikalingos Lietuvos Respublikos karo padėties įstatyme nustatytais pagrindais valstybinio ar savivaldybių administravimo subjektams pavestoms funkcijoms, būtinoms valstybės suverenumui, teritorijos vientisumui, konstitucinei santvarkai apsaugoti, viešajai tvarkai ar visuomenės saugumui užtikrinti, atlikti, taip pat ūkio subjektams Lietuvos Respublikos karo padėties įstatyme nustatytiems įpareigojimams užtikrinti ūkinės komercinės veiklos tęstinumą ar atlikti būtinąsias užduotis, neatvykimas į darbą, nebuvimas darbe ar atsisakymas dirbti, kai nėra Lietuvos Respublikos karo padėties įstatyme nurodytų pateisinamų priežasčių, taip pat netinkamas šioje dalyje nurodytų funkcijų atlikimas
užtraukia baudą valstybės tarnautojui ar darbuotojui nuo dviejų šimtų iki vieno tūkstančio dviejų šimtų eurų.
2. Šio straipsnio 1 dalyje numatytas administracinis nusižengimas, padarytas pakartotinai,
užtraukia baudą valstybės tarnautojui ar darbuotojui nuo šešių šimtų iki dviejų tūkstančių šešių šimtų eurų.“

9 straipsnis. Kodekso papildymas 5174 straipsniu 
Papildyti Kodeksą 5174 straipsniu:
„5174 straipsnis. Asmens, įrašyto į civilinio mobilizacinio personalo rezervą, funkcijų neatlikimas ar netinkamas atlikimas mobilizacijos ar karo padėties metu
1. Asmens, įrašyto į civilinio mobilizacinio personalo rezervą, jam nustatytų funkcijų neatlikimas ar netinkamas atlikimas mobilizacijos ar karo padėties metu, jeigu dėl to neatsirado sunkių padarinių,
užtraukia baudą asmenims nuo dviejų šimtų iki vieno tūkstančio dviejų šimtų eurų.
2. Šio straipsnio 1 dalyje numatytas administracinis nusižengimas, padarytas pakartotinai,
užtraukia baudą asmenims nuo šešių šimtų iki dviejų tūkstančių šešių šimtų eurų.“

10 straipsnis. Kodekso papildymas 5601 straipsniu
Papildyti Kodeksą 5601 straipsniu:
„5601 straipsnis. Karo prievolininkams mobilizacijos ar karo padėties metu taikomų judėjimo laisvės apribojimų pažeidimas
1. Karo prievolininkams nustatytų išvykimo iš Lietuvos Respublikos mobilizacijos ar karo padėties metu reikalavimų nesilaikymas
užtraukia baudą nuo vieno šimto penkiasdešimt iki keturių šimtų eurų.
2. Šio straipsnio 1 dalyje numatytas administracinis nusižengimas, padarytas pakartotinai,
užtraukia baudą nuo trijų šimtų iki šešių šimtų eurų.“

11 straipsnis. 589 straipsnio pakeitimas
1. Pakeisti 589 straipsnio 14 punktą ir jį išdėstyti taip:
„14) Valstybinės energetikos reguliavimo tarybos – dėl šio kodekso 1882 straipsnyje, 323, 324, 325, 326, 327, 328, 329, 330, 331, 505, 507 straipsniuose numatytų administracinių nusižengimų;“.
2. Pakeisti 589 straipsnio 34 punktą ir jį išdėstyti taip:
„34) Karo policijos – dėl šio kodekso 45 straipsnio 4 dalyje, 46 straipsnio 3 dalyje, 385 straipsnio 4, 5 dalyse, 393 straipsnio 2, 3, 8, 9 dalyse, 5052 straipsnyje, 506 straipsnio 3, 4, 41 dalyse, 508 straipsnyje, 526 straipsnio 3 dalyje, 556, 557, 5571, 562 straipsniuose numatytų administracinių nusižengimų;“.
3. Pakeisti 589 straipsnio 44 punktą ir jį išdėstyti taip:
„44) Mobilizacijos ir pilietinio pasipriešinimo departamento prie Krašto apsaugos ministerijos – dėl šio kodekso 505, 507, 516, 517, 5174 straipsniuose numatytų administracinių nusižengimų;“.
4. Pakeisti 589 straipsnio 70 punktą ir jį išdėstyti taip:
„70) Valstybinės vartotojų teisių apsaugos tarnybos – dėl šio kodekso 45 straipsnyje, 49 straipsnio 3, 4, 5 dalyse, 491 straipsnyje, 50 straipsnio 1, 2, 3, 4, 13, 14, 15, 16 dalyse, 70, 128, 129, 139 straipsniuose, 144 straipsnio 2, 3, 4, 5 dalyse, 145, 152, 155, 156, 157, 160, 161, 162, 163, 164, 173, 174, 1882 straipsniuose, 209 straipsnio 1, 2, 3, 4, 5, 6, 7, 8 dalyse, 224 straipsnyje, 234 straipsnio 1 dalyje, 2701 straipsnyje, 308 straipsnio 1, 2, 9, 10, 12, 15, 18, 20, 21, 22 dalyse, 3081 straipsnio 5, 7 dalyse, 309 straipsnio 6 dalyje, 310 straipsnio 10, 11, 12 dalyse, 473, 475, 505, 507 straipsniuose numatytų administracinių nusižengimų;“.
5. Pakeisti 589 straipsnio 79 punktą ir jį išdėstyti taip:
„79) Lietuvos kariuomenės struktūrinio padalinio, administruojančio karo prievolę, – dėl šio kodekso 558, 559, 560, 5601, 561 straipsniuose numatytų administracinių nusižengimų;“.
6. Pakeisti 589 straipsnio 82 punktą ir jį išdėstyti taip:
„82) savivaldybių administracijų – dėl šio kodekso 45, 46, 48, 78, 114 straipsniuose, 144 straipsnio 1, 4, 5 dalyse, 148, 149, 150, 152, 153, 154, 155, 156, 166, 167, 168, 178, 179, 180, 223, 224 straipsniuose, 225 straipsnio 1 dalyje, 281, 290, 291, 292, 294, 295, 296, 297, 298, 319, 332 straipsniuose, 333 straipsnio 7 dalyje, 335, 336, 344, 346, 347, 348, 349, 350, 359, 360, 365, 366, 367, 368 straipsniuose, 369 straipsnio 1, 2, 3, 4 dalyse, 371, 414 straipsniuose, 417 straipsnio 2 dalyje, 418, 419 straipsniuose, 426 straipsnio 4 dalyje, 431 straipsnyje, 434 straipsnio 2 dalyje, 439, 446, 447, 448, 449, 4491, 457, 459, 484, 4841, 485, 488, 491, 492, 497, 498, 499, 500, 501, 502, 503, 505, 5051, 507, 516, 5171, 5172, 5173, 5174, 518, 519, 526, 529, 530, 546, 549 straipsniuose numatytų administracinių nusižengimų;“.

12 straipsnis. Įstatymo įsigaliojimas
Šis įstatymas įsigalioja 2021 m. sausio 1 d.

Skelbiu šį Lietuvos Respublikos Seimo priimtą įstatymą.

